cyanic-selkie/wikianc huggingface dataset:
חוק סרבנס-אוקסלי
היסטוריה ורקע
שערוריות אלה, שגרמו הפסדים של עשרות מיליארדי דולרים לציבור המשקיעים, סוקרו בהרחבה במדיה התקשורתית ופגעו באופן קשה באמון שרוכש הציבור לאמינות ונכונות הנתונים החשבונאיים המדווחים על ידי החברות בבורסה והניעו את המחוקק האמריקאי לנסח חוק שיגביר את הפיקוח והבקרה הפנימיים על הדיווח הכספי. יזמי החוק היו הסנטור פול סרבנס ונציג בית הנבחרים מייק אוקסלי והוא עבר ברוב גדול בסנאט ובבית הנבחרים. החוק אומץ ושמו השתרש תחת קיצור שמות יוזמי החוק SOX.
גדר הארנבים האוסטרלית
רקע
הבאת המין ארנבון מצוי, הנקרא גם "ארנב אירופאי", ליבשת אוסטרליה נחשב כיום כ"מקרה מבחן" של פגיעה במאזן אקולוגי על ידי מין פולש. הארנבון המצוי הובא לניו סאות' ויילס בדרום מזרח אוסטרליה, עם הגעת המתיישבים הראשונים ב-1788, לצורך ריבויו בחווה. הארנבונים המבויתים מגודלים למטרות רבות, לציד, לתעשיית העורות, הבשר והטוויה, וכן כחיות מחמד. בין השאר, ידוע הארנבון בהרגליי הרבייה המרובים והתדירים שלו: הוא מסוגל להתרבות במשך כל השנה, ומסוגל להתרבות אף חודש בחודשו. משך ההיריון הממוצע הוא כחודש ימים. מספר הוולדות בטבע 5–6, ואצל הזנים המבויתים 4–12 בהמלטה יחידה. בשבי ניתן לשלוט על הריבוי; ואילו בטבע, הריבוי הגבוה של המין חיוני להישרדותו, שכן הארנבון המצוי חסר הגנה כמעט לגמרי בתחילת חייו. באוכלוסיית הבר באירופה, ממנה הובא, כ-90% מכלל הפרטים הנולדים בטבע מתים בשנה הראשונה לחייהם על ידי טורפים שונים.
טאקין מישמי
אנטומיה
טאקין מישמי מתאפיין בזוג קרניים ספירליות דמויות קרני גנו, והמבנה שלהם מיוחד ויוצא דופן לאנטילופות - עז אחרות: הקרן צומחת מיד לכיוון הצדדים בדומה לשוורים ולא לכיוון מעלה כאנטילופות או עיזים, כשלבסוף הקרן מתעקלת לכיוון אחורה ומעלה. בבסיס הקרניים עבות וקמורות והן מזכירות את ה"מגן" של קרני התאו האפריקני. הקרניים ממוקמות במרכז המצח והן חרוטיות. במשטח העליון שלהן יש חריצים או רכסי טבעת עדינים. צבע הקרניים הוא לרוב שחור-אפור כהה. יחסית לגודל הראש הקרניים נראות קטנות למדי. הפרווה של הטאקין המישמי דומה לזו של הטאקין הבהוטני בכך שהיא מתולתלת וצבעונית יותר, בניגוד לפרווה החלקה של תת-המינים האחרים. היא שעירה וצפופה כשל שוורים. צבע הפרווה הוא הססגוני שבתת-המינים: אדמדם ערמוני מדובלל בצלעות ואדמדם בהיר יותר בגב, כשפלג הגוף האחורי, החזה, הגחון, והרגליים יהיו בצבע שחור עמוק או חום שוקולד. מהעורף ועד לאמצע הגב או לקצה הזנב יש לטאקין פס שחור ברור עם שיער בהיר בצדדיו. הזנב בצבע כהה בדרך כלל. צבע ראשו של הטאקין המישמי הוא שחור מבריק או חום שוקולד בחרטום, בלחיים וסביב העיניים, בעוד שבמצח יש כתם זהוב או אדמוני בהיר. הזקן, הסנטר והשפתיים אף הם שחורים, להוציא את חזית השפתיים העליונות שצבען לבנבן. צבע האוזניים שחרחר בצד החיצוני וצהבהב-אדמדם בצד הפנימי.
מבנה גופו של הטאקין גדול ורחב כחבית, ויש לו רגליים קצרות ומוצקות ופרסות גדולות ורחבות המותאמות לאזורים הררים. בניגוד לפרסתנים רבים, גם הפרסות הקטנות שמעל הקרסול גדולות למדי. הצוואר של הטאקין קצר ותומך בראש גדול עם חרטום מקושת המהווה מעין צורת ביניים בין שור לכבש. יש לו שפתיים ואף גדולים, וזקן בינוני בסנטר. האוזניים שלו מקופלות בצורה מוזרה וייחודית והזנב קצר יחסית ונטמע על קרע השיער שסביבו. הוולדות של הטאקין דומים בתקופה הראשונה לחייהם לטלאים של כבש הבית וכבש המושק, והם בצבע כהה אחיד.
איומים ושימור
הוא מצוי במספר אזורים מוגנים בסין, כמו בשמורת נוג'יאנג הממוקמת בהרים הצפוניים של יונאן שהוקמה בשנת 1981 כדי להגן על הטאקין ובעלי חיים מאוימים נוספים. הוא מצוי גם באזורים נוספים ביונאן וטיבט המהווים חלק מהאזורים המוגנים בשלושת הנהרות המקבילים ביונאן, כמו שמורת גאוליגונגשאן, שמורת קיבאג'ו ושמורת דונג-ג'יו בטיבט. בבורמה הטאקין מצוי בעיקר באזורים המוגנים הצפוניים אם כי רמת ההגנה שלהם אינה יעילה כל כך. בהודו הטאקין מצוי בפארק הלאומי נאמדאפה, הפארק הלאומי מאולינג, שמורת חיות הבר דיבאנג, שמורת החיות הבר קמאלנג, והשמורה הביוספרית דיאנג-דיבאנג. צעדי השימור המוצעים: 1) לבצע מפקד אוכלוסין של אוכלוסיות הטאקין המישמי בסין שיתחיל בשמורת נוג'יאנג ויעבור הלאה לחלקים האחרים של הטווח שלו. 2) לפתח תוכניות של שיתוף פעולה בין רשויות השימור הסיניות והבורמזיות באזורי הגבול ולאסור לגמרי ציד של הטאקינים. 3) לאתר אזורים מוגנים פוטנציאלים להגנה על הטאקין.
רמירז (להקה)
Ramirez היה הרכב מוזיקת דאנס אלקטרונית איטלקית ונחשב כמייצג של ז'אנר הדאנס/טכנו של תחילת שנות ה-90 עם שירה בספרדית.
הוא מורכב מהמפיקים האיטלקים דוידה ריזאטי, אלביו מוראטו, ריקי פרסי והזמר והמבצע הקולומביאני אלכס קווירוז בואלבס, ונוצר במקור כפרויקט מוזיקה בלייבל DFC.
אמנת אורגון
הדיונים
כדי להבטיח שבריטניה תחזיק בכל שטחו של האי ונקובר ובאיי המפרץ הדרומיים, הוסכם שהגבול יעבור מדרום ומסביב לאזור. הריבונות על כמה מאיי התעלה, כולל איי סן חואן, נותרה במחלוקת. על רקע זה התנהלה ב-1859 מלחמת החזיר והסכסוך נמשך עד 1872, כאשר הוא יושב בבוררות על ידי ועדה של שלושה חברים בראשותו של וילהלם הראשון, קיסר גרמניה. ב-21 באוקטובר אותה שנה פסקה הוועדה לטובתה של ארצות הברית וכך עברו איי סן חואן לריבונותה.
ברונו טש
מעצרו, המשפט וההוצאה להורג
טש נחקר לראשונה בהמבורג על ידי הכימאי והקפטן הבריטי וולטר פרויד. פרויד לווה באמיל סאהם, מנהל החשבונות לשעבר של טש. סאם טען כי ראה תזכיר בדבר התכתבות בין טש לקצין ורמאכט אודות השימוש בציקלון בה על בני אדם. טש נעצר על ידי השלטונות הבריטיים ב-3 בספטמבר 1945 ושוחרר ב-1 באוקטובר, אם כי זמן קצר לאחר מכן נעצר שוב, ב-6 באוקטובר 1945.
ירחמיאל יהודה מאיר קאליש
ביוגרפיה
בשנת תרצ"ג ביקר בארץ ישראל עם אביו רבי שמעון שלום קאליש ושהה בה כשנה.
טיבור שיין
קורות חייו
שיין ואחותו התגוררו בחיפה. בספטמבר 1933 קיבל עבודה במפעל נשר חיפה, כמומחה לבנייה בבטון, שהייתה בשיאה באותה תקופה. בין השאר שיתף פעולה עם, אדריכל יהודי-אוסטרי שעבד מספר שנים בארץ ישראל.
בעבודתו כאדריכל במפעל נשר חיפה היה אחראי על מספר מבנים, בהם ארובות הבטון לכבשנים הרטובים. במפעל היה כבשן בעל ארובת מתכת שיובאה מגרמניה, ושיין בנה שלוש ארובות בטון נוספות בעזרת מסגרות עץ.
פעילות ספורטיבית
בשנת 1937 הצטרף שיין גם לנבחרת הכדורמים של מכבי חיפה, ושנה לאחר מכן השתתף בתחרות כדורמים במצרים. בשנת 1939 השתתפה הנבחרת בתחרויות שחייה רבות בחיפה, ראשון לציון, תל אביב וערים נוספות בארץ ישראל. בספטמבר 1942 ייצגה הנבחרת את המנדט הבריטי בתחרויות נגד המנדט הצרפתי בלבנון. הקבוצה הלבנונית שבה להתחרות נגד נבחרת המנדט הבריטי באוקטובר 1942 בבריכה האולימפית בחיפה.
גלימה ופגיון (סדרת טלוויזיה)
עלילה
כעבור שמונה שנים טנדי חיה מחוץ לבית ומרוויחה כסף כנערת פיתוי בגנבות, כשהיא נוטלת תרופות בתור סמים. אמה אלכוהוליסטית כרונית ומכורה לתרופות, שמקדישה את חייה לניסיונות שווא לזיכוי שמו של בעלה המנוח שהואשם באחריות לפיצוץ האסדה על ידי חברת "רוקסון". טיירון גר במשפחה אמידה ואוהבת. אימו היא עורכת דין המייצגת את "רוקסון", שלא מרוצה ממה שהיא מגלה בחברה. המשפחה חיה בצלו של הבן הבכור המת. שני הגיבורים נתקלים זה בזה במקרה ומביאים בכך לפיצוץ המשחרר את כוחותיהם. עם הזמן הם לומדים להשתמש בהם. טנדי מסוגלת ליצור פגיונות מאור טהור, מעין סכינים זוהרות חדות הנעלמות כעבור זמן קצר. כשהיא נוגעת במישהו, היא רואה את חלומותיו על עתיד, ויכולה לגנוב אותם. טיירון מסוגל להתעתק ממקום למקום בצורה לא רצונית. גלימתו של אחיו עוזרת לו להשתלט על התכונה הזאת. כשהוא נוגע באנשים, הוא יכול לראות את פחדיהם ולגרום להם לחיות אותם. הוא גם מסוגל לשאוב בני אדם ל"מימד האפל". השניים לא מסוגלים לגעת זה בזה.
פנחס היט
קורות חייו
היט היה חבר בארגון הבונים החופשיים.
כריס אנדרסון (יזם)
ילדותו
הוא למד בבית הספר Woodstock בהרי ההימלאיה של מוסורי, אוטראקהאנד, הודו, לפני שעבר לבית הספר Monkton Combe, פנימייה בבאת', אנגליה.
באוניברסיטת אוקספורד למד אנדרסון לראשונה פיזיקה. הוא עבר ללמוד פילוסופיה, מדע המדינה וכלכלה וסיים את לימודיו בשנת 1978.
קריירה
בהתבסס על הצלחה כלכלית זו, הקים נדרסון ארגון פרטי למוסדות ללא כוונות רווח, Sapling Foundation. הוא רצה למצוא דרכים חדשות להתמודד עם סוגיות גלובליות קשות באמצעות מדיה, טכנולוגיה, יזמות ורעיונות.
הציור הטופולוגי
פבלו פיקאסו: התקופה הסוריאליסטית כציור טופולוגי
בספרו "ויווה פיקאסו - פרשנות אסתטית ליצירתו", טוען יגאל ורדי כי פבלו פיקאסו ייצג את המציאות מנקודת מבט טופולוגית, במיוחד בתקופת הציור הסוריאליסטית שלו. הסגנון הסוריאליסטי של פיקאסו מייצג עיוותים של המציאות בצורה קיצונית עד למצב של דה-פרסונליזציה קיצונית. כראייה לכך, ניתן לראות מה שכתב קרל גוסטב יונג, לפיו יצירתו של פיקאסו מאפיינת מצב נפשי סכיזופרני.
נשיקות הרשי
נשיקות הרשי (באנגלית: Hershey's Kisses) הם מותג של ממתקי שוקולד המיוצר על ידי חברת הרשי האמריקאית.
סוגי עטיפות
מהדורה מיוחדת להאלווין כללה עטיפה בצבעי צהוב, לבן וכתום.
סרט הנייר
כמו כן ישנן מהדורות המיועדות לאירועים מיוחדים:
בית לוחמי הגטאות
בית לוחמי הגטאות ע"ש יצחק קצנלסון למורשת השואה והמרד הוא מוזיאון להנצחת השואה והגבורה היהודית השוכן בקיבוץ לוחמי הגטאות בגליל המערבי. בית לוחמי הגטאות היה למוזיאון הראשון בעולם להנצחת שואת יהודי אירופה וגבורתם.
אופיו
ייחודו של המקום מלבד ראשוניותו הוא ההתמקדות בהתמודדות האדם בתקופה קשה שידעה ההיסטוריה האנושית. תערוכות המקום מספרות את סיפורו של העם היהודי במאה העשרים בכלל ובימי מלחמת העולם השנייה והשואה בפרט. במרכז הסיפור וההנצחה עומד כאמור האדם, חיי היהודים בארצות אירופה, ביטויי ההתנגדות היהודית לגווניה, מרד היהודים בגטאות ובמחנות ולחימת היהודים ביחידות הפרטיזנים ובצבאות בעלות הברית. במוזיאון מוצגות תמונות שהלינה אולומוצקי ציירה בזמן שהייתה במחנה השמדה ובתקופה מאוחרת יותר על בסיס זכרונותיה מהמחנה.
שלי-אן פרייזר-פרייס
זוכת 8 מדליות אולימפיות: 3 מדליות זהב, 4 כסף ו-1 ארד. זוכת 14 מדליות באליפויות העולם: 10 מדליות זהב ו-4 כסף. היא האישה היחידה בהיסטוריה שהחזיקה בשני תארים (100 מטר ו-200 מטר) במקביל. בעלת התוצאה השלישית בטיבה בכל הזמנים בריצת 100 מטר (10.63 שניות).
2021
בתחרות שנערכה בקינגסטון, ב-5 ביוני 2021 קבעה פרייזר-פרייס בריצת 100 מטר שיא ג'מייקה חדש של 10.63 שניות, ובכך דורגת שנייה בכל הזמנים בריצה זו.
לינה אסקו
ביוגרפיה
אסקו התגוררה במקום הולדתה, מיאמי, עד גיל 14 אז עברה לצרפת כדי לעסוק בעבודה כדוגמנית. לאחר מכן עברה ללונדון כדי להיות בתיאטרון, ולאחר מכן לניו יורק וללוס אנג'לס, שם היא מתגוררת כיום.
משחק
ב-2012 הופיעה כדמות משנה בסרט-קומדיה "לול".
הפקה ובימוי
ב-2014 היא ביימה וכיכבה בסרט חופש הפטמה שיצא לאקרנים בבתי קולנוע נבחרים, בווידאו לפי דרישה וב-iTunes, הסרט יצא במטרה לעקוף את צנזורה של פטמות נשיות.
אקטיביזם ופילנתרופיה
בדצמבר 2018, אסקו החלה בקמפיין לביטול ההרשעה ברצח של סינטויה בראון, עליה נעשה סרט בנטפליקס.
חיים פרטיים
ב-2017 היא הצהירה שהארווי ויינשטיין הטריד אותה מינית, ושזו לא הייתה החוויה היחידה שלה בהטרדה מינית. היא סיפרה בגילוי לב על שני מקרי אונס שעברה כחלק מתנועת Me Too. אסקו היא ביסקסואלית מוצהרת.
לילות לבנים
לילות לבנים הוא הכינוי המקובל לתופעה המתרחשת בשיא הקיץ באזורים הקרובים לקטבים, ואשר במהלכה השמש שוקעת מתחת לקו האופק למשך פרק זמן קצר, ועל כן חשיכה של ממש איננה משתררת כלל ועיקר. התופעה מתרחשת לפרקי זמן שונים בכל קווי הרוחב שמצפון ל-60° צפון ועד לקוטב הצפוני, ומדרום לקו הרוחב 60° דרום ועד לקוטב הדרומי.
ברחבי העולם מתקיימים פסטיבלים עירוניים שונים המכונים בשם זה או בשם דומה, ואשר עיקרם בפעילויות שונות המתקיימות משך כל הלילה. הפסטיבל הידוע בהם הוא פסטיבל הלילות הלבנים (Белые ночи) והוא מתרחש בתקופה זו של השנה בסנקט פטרבורג שברוסיה. האירוע זכה לשמו בעקבות סיפור קצר בשם זה שנכתב ב-1848 על ידי פיודור דוסטויבסקי. באיטליה ובצרפת משמש הביטוי כמטפורה לבילוי לילי ממושך. אף בישראל המושג נפוץ ומתאר לילה שיש בו פעילות רצופה ללא שינה. כך למשל 'לילה לבן' בעגה הצה"לית הוא לילה שבו החיילים אינם הולכים לישון. הסרט לילות לבנים של פטר מוסטובוי מתעד תופעה זו.
הומיאומורפיזם
משמעות ושימושיים
באופן אינטואיטיבי יותר, זוהי פונקציה שרק מעקמת/מותחת/מעוותת את המרחב באופן רציף אך לא יוצרת בו קרעים או חורים. משמעות זו רלוונטית הרבה יותר כאשר עוסקים בטופולוגיה אלגברית ולא רק בטופולוגיה קבוצתית.
נשיא סרי לנקה
נשיא סרי לנקה הוא האדם העומד בראש מדינה זו.
פט ריילי
ב-2008 הוביל מהלך לבחירתו של מי שהיה עוזרו אריק ספולסטרה למאמן מיאמי. הוא עצמו הסתפק בתפקיד ג'נרל מנג'ר ונשיא, ולכן נשאר מעורב בבחירת השחקנים ובחירות הדראפט. היה מעורב בהחתמתו של לברון ג'יימס בקבוצה ב-2010 ומימושה של השלישייה הגדולה, ג'יימס, דוויין וייד וכריס בוש, שהובילו את ההיט לשתי אליפויות רצופות ולארבע העפלות לגמר.
ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.
יולנדה ביקמן
חיל האוויר הבריטי ומנהלת המבצעים המיוחדים
בשנת 1943 התחתנה יולנדה עם סמל ג'אפ ביקמן מצבא הולנד, אותו פגשה בקורס מפעילת האלחוט, אך נאלצה להיפרד ממנו לאחר זמן קצר כאשר נשלחה אל מעבר לקווי האויב אל צרפת הכבושה. ביקמן הגיעה לצרפת בלילה שבין ה-17 ל-18 בספטמבר 1943, במטוס מסוג וסטלנד לייסנדר במבצע מילנר.
מעצר
ביילר הגיעה למחרת אל בית הקפה על מנת לדון בהמשך צעדיה של ביקמן ולאן עליה ללכת משם, אך הגסטאפו היו מוכנים לבצע את המעצר. שני אנשים נכנסו אל בית הקפה, שלפו אקדחים ועצרו את כל הנוכחים.
הוצאה להורג בדכאו
על ארבע האסירות היה לכרוע עם ראשיהן אל עבר תלולית קטנה והן נהרגו על ידי שני אנשי האס-אס זו אחר זו ביריה לעורפן. במהלך הירי החזיקו שתי האנגליות ידיים, וכמוהן שתי הצרפתיות. שלוש מן האסירות מתו מהיריה הראשונה, אך לעבר האנגליה דוברת האנגלית ירייה שנייה הייתה נחוצה כיוון שעדיין הראתה סימני חיים לאחר היריה הראשונה. לאחר הירי של האסירות מפקד המחנה אמר לשני אנשי האס-אס כי הוא גילה עניין אישי בתכשיטיהן של הנשים ושיש להביא אותם למשרדו."
חכה
מבנה וסוגים
אורך המוט יכול לנוע בין 0.5 ל-6 מטר. מוטות מסורתיים עשויים מעץ, ואילו מוטות מודרניים עשויים בדרך כלל מפיברגלס או סיבי פחמן. המוטות המודרניים אלסטים וחזקים מאוד. מוטות חכה יכולים להיות כיחידה אחת, כמוט המורכב ממספר חלקים המתחברים זה לזה, או כמוט.
היסטוריה
בסוף המאה ה-15 כתבה אם המנזר של סט. אלבנס באנגליה את הספר "מחקר על דיג עם חכה" (A Treatyse of Fysshynge wyth an Angle), שהיה הספר הראשון באנגלית שתיאר בפרוטרוט את השימוש בחכת הדיג, הכנת פיתיונות, וניצול הרגלי הרבייה של הדגים על מנת ללוכדם. החכה המתוארת בספר היא באורך של כ-5 מטר וחוט הדיג היה עשוי משערות סוס קלועות. ב-1653 כתב האנגלי אייזיק ולטון (Izaak Walton) את הספר "הדייג השלם" (The Compleat Angler), הספר, הודפס ב-600 מהדורות מאז יצא לאור לראשונה, והוא הספר המודפס ביותר בשפה האנגלית, אחרי התנ"ך ועבודותיו של ויליאם שייקספיר, ונחשב כספר שהשפיע יותר מכל על ספורט הדיג. התקופה שבה התפרסם הספר (המחצית השנייה של המאה ה-17) התאפיינה גם בסדרה של המצאות הקשורות לדיג: צ'ארלס קירבי, יצרן מחטים מלונדון המציא את הקרס המודרני; דייג אלמוני העלה את הרעיון להעביר את החוט שבקצה החכה דרך לולאה. רעיון זה גרם באופן טבעי להמצאת הגלגלת לאיסוף החוט.
חמשת הבלבד
3 - חסד בלבד (Sola gratia)
לעיקרון זה חשיבות עצומה, כי הוא משנה מקצה לקצה את מושג האל והגאולה. מושג האל "הקטנוני", השוקל כל הזמן את מעשיו הטובים ואת חטאיו של האדם ומנהל חשבון שיפרע לזכות או לחובה ביום הדין, נעלם. במקומו נוצר מושג חדש של אל מוחלט ונשגב שאינו ניתן להשפעה ואינו משנה את דעתו בהתאם למעשה האדם. מתוך עיקרון זה, נובע יסוד חשוב נוסף בתורה הלותרנית - יסוד הפרדסטינציה (הגזרה הקדומה) הקובע שגורל האדם בעולם הבא, לגן עדן או לשאול, נקבע מראש ואין לאדם השפעה על כך.
4 - המשיח בלבד (Solo Christo)
גם לעיקרון זה משמעות עצומה. לותר מבטל, דרכו, את מעמד הכמורה המועדף ובעל הפריווילגיות. כוהני הדת הפרוטסטנטיים הם אזרחי המדינה, כשאר האזרחים, והם נתיני השליט ולא נתיני הכנסייה (והאפיפיור). רעיון זה קסם לנסיכים הגרמנים באותה תקופה, כי הוא ביטל את היכולת של האפיפיור להתערב בנושאים פנימיים של מדינותיהם וגם, לא פחות חשוב, איפשר להם להשתלט על רכוש עצום של הכנסייה, שהפך לרכוש המדינה.
בורגנלנד
היסטוריה
בעקבות מחאות נמרצות של הונגריה נערך משאל עם בנוגע לעתידו של האזור שסביב שופרון, שנועדה להיות עיר הבירה של החבל, ובו הוחלט שאזור זה יישאר בהונגריה. רבים פקפקו בהתנהלותו התקינה של משאל העם. קבלתו של החבל לתוך הפדרציה האוסטרית הושלמה בחקיקה ביום 25 בינואר 1921.
פוליטיקה
כמה מן הסיעות בבית הנבחרים פועלות למעבר מהשיטה היחסית להרכבת ממשלת מדינת המחוז לשיטה קואליציונית רגילה. מפלגת העם האוסטרית מתנגדת לכך, ובשל כך נמנע השינוי הנדרש בחוקתה של מדינת המחוז.
כלכלה
בורגנלנד היא מדינת המחוז הענייה ביותר באוסטריה, והוכרזה כאזור לפיתוח בידי האיחוד האירופי. כ-23,000 מן התושבים נוסעים מדי יום לווינה לצורכי עבודה.
תרבות
בורגנלנד מציעה, בעיקר בקיץ, מגוון של פעילויות תרבות. במורביש נערך מדי קיץ פסטיבל אופרטות על חופי אגם נויזידלר, וכן נערכים פסטיבלים נוספים. בשל ריבוי המיעוטים האתניים, הפולקלור בבורגנלנד מגוון מאוד. בני המיעוט ההונגרי והקרואטי עורכים ערבי תרבות ייחודיים להם. בעיר Wiesen נערכים קונצרטי רוק, ג'אז ואחרים המושכים אלפי צעירים מכל אוסטריה.
תיירות
מספר התיירים המבקרים בבורגנלנד גדל בהתמדה בשנים האחרונות, אף שאינו יכול להשתוות עם מוקדי התיירות במערבה של המדינה. האטרקציות המרכזיות הם אגם נויזדלר ומספר מרחצאות חמים. רשת שבילי אופניים באורך כולל של 5,000 קילומטר זוכה לאהדה מיוחדת.
יהודי בורגנלנד - שבע קהילות אשכנז
כיום יש מוזיאון יהודי באייזנשטט, בירת המחוז, המנציח את הקהילות היהודיות באזור ואת "התרומה התרבותית של היהודים" הן לתרבות האוסטרית והן לעולם היהודי. כמו כן נמצא שם בית קברות משוחזר עם מצבות בעלות כיתוב עברי. בעיירה לקנבך, שבה היה מרכז יהודי גדול שהיה חלק משבע הקהילות, מונחות עשרות אבנים שחורות לאורך הרחוב הראשי המקיף את העיירה. על גבי כל אבן מפורט בגרמנית ובעברית איזה בית כנסת, בית מדרש או תלמוד תורה היה במקום זה. כמו כן, במרכז העיירה ישנו בית קברות גדול אותנטי עם הנצחות מיוחדות, כמו חריזה אישית לאשת חיל על גבי מצבת אישה. כל בתי העיירה הנוכחית נבנו סביב החומה המקיפה את בית הקברות היהודי שהיה פעיל מעל ל-600 שנים. על שער הכניסה לבית הקברות ישנה כתובת בעברית.
עירום
היסטוריה
ביוון העתיקה התקיים אידיאל של גוף האדם החטוב והעירום, והיה פופולרי בעיקר בקרב ספורטאים. בתחרויות ספורט התחרו המתמודדים בעירום מלא ובענפים מסוימים כגון היאבקות חופשית משוחים בשמן כדי להגן על גופם מפגיעות ולהקשות את אחיזת היריב בגוף. במרבית התחרויות הצפייה והשתתפות של נשים הייתה אסורה והעירום נתפס בעיקר לצרכים פרקטיים והאדרת חוסנו הגופני של המתמודד. עירום נשי שנחשב מיני, היה נפוץ בעיקר בדמויות של אלות אך אינו נחשב כטאבו וציורים המתארים מעשים מיניים ויחסי מין בין גברים לנשים או קטינים ומבוגרים היו מקובלים.
בתרבויות אחרות
באסלאם האזור שיש להצניע בגוף נקרא "עורה" והוא מוזכר בקוראן ומתואר ביתר פירוט בחדית'. אצל גברים אזור זה הוא מהטבור ועד לברכיים. אצל נשים העורה כוללת לפי אחת הפרשנויות את כל הגוף מלבד כפות הידיים והפנים. לפי פרשנות אחרת העורה של הנשים כוללת רק את הצוואר, החזה, הגב, הערווה והירכיים.
טאקין בהוטני
אנטומיה
לטאקין הבהוטני זוג קרני ספיראלה שמזכירות יותר קרניים של אנטילופות או בקר, עם מבנה אופייני לשאר הטאקינים: הקרן צומחת לכיוון הצדדים במעין קשת עדינה, ואז מתעקלת ועולה בחדות כלפי אחורה ומעלה. הקרניים עבות יחסית לכל בסיסן, אולם הן יהיו עבות במיוחד בבסיס ויזכירו את קרני התאו. מיקומם יהיה סמוך מאוד לאוזניים ורחוק במקצת מהעיניים, והן נראות קטנות יחסית לראש הגדול והרחב. הקרניים מחורצות לעיתים קרובות בחלק התחתון בחריצים או טבעות עדינות, בעד שהקצוות יהיו חלקות לגמרי. צבען של הקרניים הוא אפרפר, אפור כחול או אפור-ברזל. פרוותו של הטאקין הבהוטני בעלת מרקם גס וצפוף במיוחד הגורם לו להזכיר את הבקר, והיא מתולתלת ומדובללת בצורה בולטת בניגוד לטאקין זהוב או לטאקין סיצ'ואני. צבע הפרווה רבגוני יותר מהשניים הנזכרים: זהוב-כתמתם או חום בגב, בעורף ובחלק העליון של הצלעות, ולעיתים גם בעכוז. בניגוד מובהק לכך, הצוואר, הגרון, הגחון, החזה, המפשעה, מרבית העכוז, השוקיים והרגליים נמוגים בהדרגה מזהוב לשחור פחם מבריק או חום שוקולד. לאורך השידרה עובר פס שחור דק וברור מהעורף ועד לקצה הזנב. צבע ראשו של הטאקין הבהוטני הוא שחור מבריק סביב החרטום, הלוע והלחיים, בעוד שבמצח יש כתם זהוב או לבנבן בולט שלעיתים נמשכים מצדדיו שני פסים עבים המפרידים בין העיניים לחרטום. סביב העיניים יש עיגולים שחורים בולטים ועל כן נראה כאילה יש לטאקין מסכה. הזקן יהיה שחור עם שילוב של שערות צהובות, וחזית השפתיים תהיה לבנבנה-אפרפרה. האוזניים מתחלקות בין שחרחר בצד החיצוני לזהוב או לבנבן בצד הפנימי.
תפוצה ואקולוגיה
בית הגידול של הטאקין הבהוטני הוא סוגים שונים של יערות הררים בגבהים של 3,000-2,000 מטר מעל פני הים או יותר, כולל יערות חזרן, יערות גשם ממוזגים וכרי דשא אלפיניים - כמו במזרח ההימלאיה והרי אראקאן, עם פסיפס של שיחים סבוכים, סלעים, צוקים ומדרונות. הטמפרטורות בתחומי מחייתו 30-10 מעלות, וכמות המשקעים הממוצעת היא 3,000-500 מילימטר ומעלה לשנה.
לקסוס NX
דור שני
בתחום ההנעה הציגה לקסוס ארבעה מנועים (2 בנזין, 2 היברידי). מנועי הבנזין בנפחי 2.5 ליטר ו-2.4 ליטר טורבו המספקים 199 כ"ס (מנוע 2.5 ליטר), 279 כ"ס (מנוע 2.4 ליטר טורבו).
פרד שאוס
קריירת משחק
לאחר שלמד באוניברסיטת וירג'יניה המערבית נלקח שאוס בבחירה ה-27 של דראפט ה-NBA 1949, על ידי פורט ויין פיסטונס. בעונתו הראשונה בקבוצה הוביל את קלעיה עם 14.3 נקודות בממוצע למשחק, ונבחר לחמישייה השנייה של העונה. בעונה העוקבת נבחר להשתתף במשחק האולסטאר של ה-NBA, לאחר שקלע שיא קריירה של 15.1 נקודות למשחק (מקום 13 ב-NBA). בעונות ו- שמר על יכולת יציבה והוביל את הפיסטונס להופעתם השלישית והרביעית ברציפות בשלב הפלייאוף, בהתאמה.
קריירת אימון
מיד עם פרישתו ממשחק מונה שאוס למאמן קבוצת הכדורסל של אוניברסיטת וירג'יניה המערבית, בה שיחק בעבר בין השנים 1946–1949. ב-6 עונותיו כמאמן האוניברסיטה רשמה הקבוצה מאזן כולל של 146 ניצחונות ו-37 הפסדים (79.8%), ובכולן העפילה לטורניר אליפות המכללות. בעונת 1958/1959 העפילה לגמר טורניר אליפות המכללות – הישגה הגדול אי פעם – הודות ליכולת מצוינת של שחקנה ג'רי וסט, אך הפסידה במשחק הגמר מול אוניברסיטת קליפורניה בברקלי בתוצאה 70–71.
16 (מספר)
16 (במילים בלשון זכר: שישה-עשר; בלשון נקבה: שש-עשרה) הוא המספר הטבעי הבא אחרי 15 ולפני 17. 16 הוא מספר הספרות שיש בבסיס הקסדצימלי, המשמש לצד הבינארי בכל מערכות המחשב. מכיוון ש-\ 16 = 2^4, כל ספרה הקסדצימלית יכולה לייצג ארבע ספרות בינאריות (סיביות), וכל ארבע סיביות מייצגות ספרה הקסדצימלית אחת. גודלו של בית הוא 8 סיביות, שהן שתי ספרות הקסדצימליות.
סבאדל
היסטוריה
צמיחת התעשייה המקומית וגידול מהיר של האוכלוסייה הביאו לעליית תנועות פועלים שהתחלקו לשלושה פלגים: קטלאנית-לאומית, סוציאליסטית, ואנרכיסטית, אשר היו בעלות השפעה רבה בעיר עד לפרוץ מלחמת האזרחים בספרד (1936–1939). ניצחון הפשיסטים במלחמת האזרחים הביא לעצירה זמנית בהתפתחות העיר, אולם בשנות החמישים התאוששה התעשייה. התאוששות זו הביאה להגירה פנימית של אוכלוסייה מאנדלוסיה, מורסיה, אקסטרמדורה, קסטיליה וחלקים אחרים של ספרד, כוח אדם שנדרש לתעשיות הטקסטיל והמתכת. פעם נוספת החלה בעיר פעילות פוליטית נגד משטרו של פרנסיסקו פרנקו בתמיכת של הכנסייה הקתולית.
ז'אק מיול
קריירה
מיול כבר היה צוללן חופשי מנוסה כשפגש את אנזו מאיורקה הסיציליאני שהיה הראשון שצלל מתחת ל-50 מ'. מיול הגיע לעומק של 60 מטר. נוצרה ידידות בין שני הצוללנים, כמו גם יריבות. השיאים המפורסמים ביותר שלהם נקבעו בקטגוריה ללא מגבלות. בין 1966 ל-1983, מיול היה שמונה פעמים אלוף העולם בקטגוריה זו. בשנת 1981 קבע שיא עולמי של 61 מ' במשקל גוף בלבד, תוך שימוש בסנפירים. בשנת 1976 מיול שבר את מחסום 100 מטר עם צלילה ללא הגבלה של 101 מטר בסמוך לאלבה, איטליה. הבדיקות הראו שבמהלך צלילה זו פעימות ליבו ירדו מ-60 ל-27 פעימות לדקה, היבט של רפלקס הצלילה של היונקים, רפלקס הניכר יותר אצל לווייתנים, כלבי ים ודולפינים. הצלילה העמוקה האחרונה של מיול החלה בשנת 1983 כשהגיע לעומק 105 מ', בגיל 56.
הרולד הנדלי
מסע הבחירות
בוועידת הרפובליקנים המדינתית, התמודד הנדלי על המועמדות למשרת מושל אינדיאנה בגיבויו של ג'נר. אף על פי שקרייג ניסה לחסום את מועמדותו, הצליח הנדלי להתגבר על ההתנגדות נגדו לזכות במועמדות. בבחירות הכלליות, היה יריבו הדמוקרט רלף טאקר. הסוגיות המרכזיות במערכת הבחירות היו שערוריית השוחד, הגרעון בתקציב המדינה שמשמש ובא, והרפורמה במוסדות הבריאות המדינתיים. הנדלי גם תקף מושלים לשעבר שקיבלו כספי סיוע פדרליים על כך שמכרו את השליטה במדינה לממשלה הפדרלית. הוא אמר, "תושבי אינדיאנה סירבו להתיישר עם הקו של האוצר בוושינגטון עם ספלי פח בידיהם", ותלות זו בממשל הפדרלית בהכנסות תוביל לחורבן המדינה. הנשיא אייזנהאואר התמודד באותה שנה בבחירות לתקופת כהונה שנייה, ושוב הודות לפופולריות שלו, בין השאר, זכה הנדלי בניצחון סוחף בפעם השנייה, כאשר הביס את טאקר בהפרש של 227,475 קולות.
כהונתו
במהלך תקופת כהונתו לא קידם הנדלי סעיפים משמעותיים בסדר היום שלו, אלא העדיף להתמקד בקידום עקרונותיו. הרפובליקנים שלטו בשני בתי האספה הכללית, ובפעם הראשונה מזה חמישים שנה, הם יכלו לעשות שימוש בכוחם כדי ליישם סעיפים מרכזיים בסדר היום שלהם. בשל יחסיו הטובים עם האספה, הם העבירו ללא קושי מספר הצעות חוק שהנדלי הגיש.
כמה מיזמים בנייה מוקפאים חודשו במהלך תקופת כהונתו של הנדלי, כולל בניית בניין משרדי המדינה, כדי להקל על הצפיפות בבית המדינה של אינדיאנה. הוקצו תקציבים כדי להרחיב את אוניברסיטת פרדו והוקם בית חולים חדש לחולי נפש. ב-1960 נפתח הפארק המדינתי צ'יין או'לייק, שהנדלי נאם בטקס הפתיחה שלו.
נעמי (מתאבקת)
ביוגרפיה
פאטו נולדה ב-30 בנובמבר 1987 בסנפורד, פלורידה. היא הייתה מעודדת ורקדנית של קבוצת הכדורסל, אורלנדו מג'יק, מליגת ה-NBA. כמו כן, היא הייתה אחד מרקדניות הרקע של הראפר פלו ריידה.
סינר
סִינָר (בעגת הדיבור גם "סינור") הוא פריט לבוש, הנלבש מעל הבגדים כשחלקו העיקרי מכסה את קדמת הגוף ונסגר מאחור, ונועד להגן על הבגדים מפני לכלוך. יש סינרים במידות וצורות שונות, בהתאם לייעודם.
המנון עומאן
א-נשיד אל-וטני אל-עומאני (בערבית: النشيد الوطني العماني) הוא ההמנון הלאומי של עומאן. הוא אומץ בשנת 1970 ותוקן ב-6 בנובמבר 1996.
אופטסאט (משפחת לוויינים)
אופטסאט 3000
משקל הלוויין כ-400 ק"ג ובתכנון לבנות לפחות 2 לוויינים בגרסה צבאית שישוגרו תחת השם "אופק" ואחד תחת השם "ארוס C". מבין הלקוחות מחו"ל איטליה היא אחת הראשונות לרכוש לוויין זה.
פלאנקסטי
בהיווסדה, חברי הלהקה היו קריסטי מור (סולן, גיטרה אקוסטית ובוראן), דונאל לוני (בוזאקי וגיטרה), אנדי אירווין (מנדולה, מנדולינה, סולן, בזוקי, הארדי גארדי ומפוחית פה), לים אופלין (חמת חלילים אירית וחליל אירי). לאחר מכן הצטרפו גוני מויניאן, מאט מולי (חליל צד) ופול בראדי.
קבר דוד המלך
זיהוי האתר
פטירתו של דוד מתוארת ב: "וַיִּשְׁכַּ֥ב דָּוִ֖ד עִם־אֲבֹתָ֑יו וַיִּקָּבֵ֖ר בְּעִ֥יר דָּוִֽד". הנוהג חזר על עצמו במהלך תקופת בית ראשון, כשלגבי מרבית שושלת בית דוד מצוין בספר מלכים כי נקברו "עם אבותיהם" בעיר דוד. כן מסופר שיהוידע הכהן נקבר יחד עם המלכים. ספר דברי הימים מוסיף הבחנה משנית, וקובע כי מקצת המלכים, כגון אחזיה ויואש נקברו בעיר דוד, אך לא ב"קברי המלכים". היום לפי החפירות הארכאולוגיות נמצאו בחפירות שרידים מעיר דוד באותה התקופה, כמו כן נמצאו באזור הר ציון מבצר מתקופת דוד המלך וייתכן מאוד שזה המשך לעיר דוד בתחתית ההר.
כיום
בשנת 2005 באחת מישיבות הכנסת, חשף חבר הכנסת יצחק כהן מש"ס שבהיותו שר הדתות הובאה הצעת הוותיקן בידי השר יוסי ביילין להעביר את 'חדר הסעודה האחרונה' לרשותם, וביקש לדעת אם חודשו הבקשות מצד הנוצרים, ומה עמדת הממשלה. שר התיירות אברהם הירשזון אישר באותה ישיבה כי אכן פנו גורמים שונים בלתי רשמיים בניסיון להעביר חלקים ממתחם קבר דוד לידי גורמים נוצריים נוספים, ביניהם הכנסייה היוונית, במסגרת תוכנית ההתנתקות. בתשובות בלתי מתחייבות, הממשלה הודיעה רק שלא הייתה החלטה כזו.
בחנוכה דצמבר 2012 נתפס במתחם צעיר כשהוא מנתץ את אריחי הקרמיקה המצפים את הקירות. לטענתו נאמר לו שהאריחים חוסמים את התפילות. בעשרה בטבת תשע"ג, ינואר 2013 לפני טקס יום הקדיש הכללי שנערך במרתף השואה, ניתצו אלמונים את כל האריחים המתוארכים למאה ה-17. רשות העתיקות הישראלית החליטה שלא לשפץ את האריחים שנופצו.
ייצוגי קבר דוד בתרבות ובמורשת
קבר דוד והטיפול בו בידי ישיבת התפוצות הוא נושא מרכזי ברומן של שפרה קורנפלד "החצי השני של הלילה". קבר דוד הוא מקום המפלט של גיבורת הספר ובחצרו נערך ניסיון אונס בה.
I Love It (שיר של איקונה פופ)
I Love It הוא שיר של הצמד השוודי איקונה פופ הכולל שירה של הזמרת הבריטית צ'ארלי XCX. הוא יצא לאור כסינגל, ב-9 במאי 2012, בשוודיה הסינגל הגיע לשיא במקום השני בתרשים הסינגלים השוודית. השיר נוסף לאלבום אולפני הבכורה שלהם, Icona Pop, כמו כן גם למיני-אלבום Iconic ולאלבום הבכורה הבינלאומי This Is... Icona Pop.
רקע כללי
בזמן הקלטת "GOOD FOR YOU" עם איקונה פופ, ברגר הציג להם את עיבודה של צ'רלי לסינגל "I love it" חברת הלהקה איינו ג'אוו אמרה שהיא חשה חיבור לשיר מכיוון שזה שיקף את חוויותיה שלה, והשורה "אתה משנות ה-70 אבל אני כלבה של שנות ה-90" הזכירה לה גבר מבוגר שהכירה. החברה השנייה בצוות קרוליין תיארה את ההדגמה המקורית של צ'ארלי XCX כ"יותר חמודה, בצורה ... ממש מגניבה וחצופה ". איקונה פופ פנתה למפיק השוודי Style of Eye כדי ליצור גרסה מחוספסת יותר של הרצועה.
גרביונים
גרבון, גרביון או גרבי מכנס הם גרביים ארוכים המשמשים כמעין מכנסיים. בדרך כלל גרביונים נלבשים על ידי נשים.
חסרונות
בניגוד לכותנה, ניילון אינו חומר סופג. כתוצאה מכך, זיעה אינה מתנדפת ונשארת במגע עם הרגליים ושאר האזורים המכוסים בבד וכך יכולים להתפתח חיידקים וריחות לא נעימים. על מנת למנוע הזעה של כפות הרגליים, מכילים חלק מהמוצרים כסף ובכך הופכים את חוויית לבישת הגרבונים לנעימה יותר. אם נקרעים או נשרטים קשה מאוד לתקן אם בכלל. אורך החיים שלהם קצר יחסית.
תסמונת אדמת מולדת
תסמונת אדמת מולדת היא תופעה של הימצאות נגיפי אדמת בעובר עקב הידבקותה של האם בנגיף בזמן ההיריון העלולה לגרום לסיכונים שונים לעובר.
פטריק קלימלה
קריירה
קלימלה נולד בשווידניצה שבפולין, ושיחק במחלקות הנוער מקומיות, עד שעבר למחלקת הנוער של לגיה ורשה. בעונת 2015/2016 הושאל לקבוצת נעוריו, לכיה דז'רז'וניוב, מהליגה הפולנית הרביעית, בה שיחק בשבעה משחקים וכבש שער אחד.
גביע אוקיאניה לאומות 2004
גמר
אוסטרליה זכתה בתואר עם ניצחון 1–11 בסיכום המפגשים. הייתה זו זכייתה הרביעית בהשתתפותה האחרונה בטורניר, בטרם עברה להשתייך לקונפדרציית הכדורגל של אסיה.
טורקו
למרות שטורקו אינה עיר הבירה של פינלנד, היא משמשת כעיר הבירה הדתית של פינלנד, ובה נקבע מושב הארכיהגמון של הכנסייה הלותרנית-פינית.
היסטוריה
טורקו נוסדה במאה ה-13. השנה המדויקת שנויה במחלוקת, ומשערים שיסוד טורקו היה בשנת 1229 כשפינלנד הייתה תחת השלטון השוודי, שלטון שנמשך בהפסקות קצרות עד המאה ה-19. לאחר יסודה, הפכה טורקו לגדולה שבערי פינלנד ולכן גם עיר הבירה של מזרח הממלכה השוודית. במאה ה-13, נבנתה במרכז העיר מצודה להגנה על טורקו ובתחילת מאה ה-14 נבנתה בה קתדרלה.
קרולין סימון
קריירת מועדונים
וולפסבורג
תקופה קצרה אחרי שעזבה את וולפסבורג הצטרפה הבלמת למועדון באייר לברקוזן מהבונדסליגה. במשך תקופתה במועדון שיחקה בהרכב הפותח באופן קבוע. במדי הקבוצה זכתה בגביע האלן של ההתאחדות הגרמנית.
קריירה בינלאומית
סימון שיחקה במדי כל הנבחרות הצעירות של גרמניה, מגילאי 16 ועד 20. במדי נבחרת גרמניה עד גיל 17 זכתה סימון באליפות אירופה פעמיים, ב-2008 ו-2009. סימון זכתה באליפות אירופה בכדורגל נשים עד גיל 19 ב-2011.
קציעה כ"ץ
מחקריה
מחקריה של קציעה כ"ץ עוסקים במסורות הלשון של עדות ישראל.
הקוטרים המרכזיים של מוסקבה
הקוטרים המרכזיים של מוסקבה (MCD) מקשרים בין מוסקבה לערים הסמוכות במחוז מוסקבה: לובניה, דולגופרודני, אודינצובו, קרסנוגורסק ופודולסק.
Spirit of Eden
שיווק והיסטוריית הוצאות
למרות כוונותיה של הלהקה לא לשחרר אף סינגל, EMI שחררו גרסה מקוצרת של השיר "I Believe in You" בספטמבר 1988. הסינגל לא הצליח מסחרית. בוים לו גם קליפ, שבו יושב הוליס ומנגן בגיטרה ושר את המילים. מאוחר יותר, הוליס התחרט על שיתוף הפעולה עם זה וקרא לקליפ "טעות עצומה". הלהקה גם לא יצאה לסיבוב הופעות, בטענה שלא ניתן לשחזר את השירים מהאלבום כפי שהם אמורים להיות. בעקבות החלטה זו, טוק טוק לא יצאו להופיע יותר לעולם.
סגנון מוזיקלי
אף על פי שהאלבום מכיל אווירה שלווה, גראהם סוטון מבארק פסיכוזיס אומר ש:"רעש זה חשוב. אני אף פעם לא יכולתי להבין אנשים שהכרתי ואהבו את טוק טוק וראו אותם כ'משהו נחמד להירגע איתו' בזמן שאני נהניתי מהעומס ומהשינויים בדינמיקה."
מחאת המתמחים
רקע
המוחים האשימו תחילה את שר הבריאות יולי אדלשטיין בעומס שעות עבודה על המתמחים, ושלחו מכתב בקשה לחקיקה מהירה לקיצור משך שעות העבודה של המתמחים והקימו מאהל בו הם שהו 26 שעות. באותה התקופה הם גם החלו את ההאשטג #NoMore26. את המחאה הוביל ארגון מרשם, שהוקם בעקבות התחושה של חלק מהמתמחים, שההסתדרות הרפואית בישראל (הר"י) לא מייצגת את האינטרסים הייחודיים של המתמחים.
2022
ב-30 ביולי 2022, בשל דחיית קיצור הטורנויות לספטמבר 2023, ד"ר ריי ביטון, יו"ר ארגון המתמחים "מרשם", הודיעה על חידוש מחאת המתמחים לאור דחיית קיצור התורנויות ואמרה: "אם עד 25 באוגוסט לא ימולאו דרישותינו, נתחיל בהתפטרות המונית". המוחים הפגינו כנגד ראש הממשלה יאיר לפיד.
כוכב הקופים (סרט, 1968)
סרטי המשך
ל"כוכב הקופים" יצאו ארבעה סרטי המשך:
מונטסראט
מונטסראט (באנגלית: Montserrat) הוא אי השייך לבריטניה, נמצא בים הקריבי והוא אחד מהאנטילים הקטנים. האי שהתגלה על ידי כריסטופר קולומבוס בשנת 1493, נקרא על שם המנזר הבנדיקטיני על ההר מונטסראט.
יעקב לנדא
ברוסיה הלבנה
בזמן שהותו ברוסטוב שעל נהר הדון, רבי שלום דובער שניאורסון מינהו ל"רב החצר". הוא בנה את המקווה בחצר בית האדמו"ר בשיטת "בור על גבי בור", שהיוותה חידוש הלכתי. פעל בשליחותו בהפצת יהדות ברוסיה.
Laughing Stock
Laughing Stock (באנגלית: מושא לצחוק) הוא האלבום החמישי והאחרון של הלהקה הבריטית Talk Talk. הוא יצא לאור בשנת 1991. זה היה האלבום היחיד של הלהקה ששוחרר בלייבל הג'אז Verve, אחרי שעזבו את EMI.
ילטה מנוחין
קריירה
בשנת 1965 ייסדה ילטה, בשיתוף עם סטפן אשכנזי ויוהאנס ואסמות, את "אמנויות ומוזיקה", מיזם חברתי בינלאומי שלא למרות רווח, למען אמנים צעירים ואמנויות בכלל, מיזם שאותו אף ניהלה. מרסל מרסו ואוסקר קוקושקה היו בין תומכיו העיקריים. "אמנויות ומוזיקה" – הממשיך בפעילותו – שוכן בבניין ישן ויפה של תחנת רכבת לשעבר ברולנדסק, סמוך לבון, גרמניה. היא גילתה עניין רב בתזמורות נוער ולעיתים קרובות ניגנה עם תזמורת הנוער של ברייטון, ואף יצאה לסיורי קונצרטים בוויילס עם Aelodau'r Gerddorfa, תזמורת הנוער, שכל נגניה ולשים.
פליימוביל
היסטוריה
ב-2000 החל לפעול האתר הרשמי של המותג והיה לאחד אתרי מותגי הצעצועים הראשונים בעולם.
איציק בן מלך
ביוגרפיה
לאחר שחרורו, המשיך בן מלך להופיע במסגרות שונות ולמד לתואר ראשון בתיאטרון באוניברסיטת תל אביב. וכן לימודי תיאטרון בסטודיו של פאני לוביץ'. בהמשך, היגר לארצות הברית והופיע שם ברחבי ארצות הברית לקהל יהודי וישראלי.
משה יהודא ליב לנדא
פטירתו
בשבט תשע"ט עבר אירוע מוחי שבעקבותיו אושפז בבית החולים לניאדו ונפטר במוצאי שבת, ליל כ"ד באדר ב' ה'תשע"ט, 30 במרץ 2019.
מאסיושי טקיאמה
ביוגרפיה
מאסה חלם לטוס לארצות-הברית, הוא הגיע ללוס אנג'לס ב-1980, עבד במספר מסעדות יפניות ולאחר מכך פתח מסעדה משל עצמו ב-Wilshire Boulevard, בוורלי הילס, בשם "גינזה סושיקו", על-שם המסעדה בה עבד בטוקיו. הייתה זו מסעדה קטנה שהכילה עשרה מושבים בלבד ליד הבר ותריסר נוספים בשלושה שולחנות בחדר. מכיוון שהדגים המקומיים לא היו טובים מספיק לדרישותיו, טקיאמה החל לייבא דגים מיפן. לקוחותיו היו אנשי-עסקים יפניים שהעריכו את האוכל. ההצלחה הגדולה הגיעה כשרות ריישל, מבקרת המסעדות של העיתון לוס אנג'לס טיימס, נכנסה למסעדה סעדה בה, הוקסמה וכתבה ביקורת משבחת.
דוית גביש
ביוגרפיה
נולדה בתל אביב וגדלה בה עד סוף כיתה א'. לאחר מכן משפחתה התגוררה בראשון לציון במשך שנה, ולאחר מכן עברה לרמת השרון.
בתיאטרון הבימה
ב-2001 גילמה את לורקה המשרתת בהצגה "בית ברנרדה אלבה" מאת פדריקו גארסיה לורקה שביים אילן רונן; וגילמה את מיפ בהצגה "אנה פרנק" שביים רוני פינקוביץ', הצגה זו הועלתה גם במוסקבה. ב-2002 החלה לגלם את חנה קשמן, התפקיד הראשי בהצגה "מניין נשים" מאת נעמי רגן שביימה נויה לנצט, ועל משחקה בהצגה זו זכתה בפרס קלצ'קין. ב-2004 גילמה את פיירט בהצגה "שמונה נשים" מאת רובר תומא שביימה נויה לנצט. ב-2005 גילמה את רייצ'ל סוכנת הבית בהצגה "אכזר ורחום" מאת מרטין קרימפ (ע"פ המחזה "נשי טראכיס" מאת סופוקלס) שביים ארתור קוגן.
מרק היינץ
היינץ החל את הקריירה שלו בסיגמה אולומואוץ ב-1996. ב-2000 עבר להמבורג שם שיחק שנתיים עד שעבר לארמיניה בילפלד. ב-2003 עבר לבאניק אוסטרבה ולאחר מכן לבורוסיה מנשנגלדבך. ב-2005 עבר לגלאטסראיי. ב-2006 עבר לסנט אטיין. ב-2007 עבר לנאנט. ב-2008 עבר לפ.צ ברנו. ב-2009 עבר לקאפפנברג. ב-2010 עבר לפרנצווארוש. ב-2011 חזר לקבוצת נעוריו סיגמה אולומואוץ. ב-2013 הושאל לקבוצת זנוז'מו.
גמליאל
גַּמְלִיאֵל הוא שם תנכ"י ושם משפחה יהודי תימני. {{פירושונים| אישים ששמם הפרטי גמליאל אישים ששם משפחתם גמליאל
צפיית בינג'
חברת "נטפליקס" הפכה את "צפיית הבינג'" לפופולרית במיוחד, כאשר שחררה בעת ובעונה אחת לצפייה עונות שלמות של סדרות דגל, מה ששלח צופים רבים אל המסך למרתון צפייה מרוכז. בסקר שנערך על ידי נטפליקס בארצות הברית, אמרו 73% מהנשאלים כי בעבורם, צפייה מסוג זה מוגדרת כצפייה בשניים עד שישה פרקים עוקבים של סדרת טלוויזיה ברצף.
הפופולריות ההולכת וגדלה של צפייה מסוג זה נחשבת לאחד הגורמים לפופולריות מחודשת שצברו סדרות עבר. הביקורות החיוביות שהן קיבלו והמלצות ששותפו ברשתות חברתיות, שלחו רבים למרתונים מרוכזים של צפייה בהן.
צפיית הבינג' גרמה לשינויים בענף הטלוויזיה: בחלק מרשתות הסטרימינג ובפרט בהפקות המקור של נטפליקס מקובל לצלם מראש עונה שלמה ולהעלות את כל פרקיה ביום אחד ביחד, במקום להעלות אותה לצפייה שבועית.
ליאו ורדקר
השר להגנה חברתית
ב-6 במאי 2016, לאחר הרכבת הממשלה החדשה, מינה קני את ורדקר לתפקיד השר להגנה חברתית. במהלך כהונתו בתפקיד זה הוא פתח במערכה כנגד הונאת מערכות הרווחה.
2017
ממשלתו של ורדקר כמעט וקרסה כתוצאה משערוריית חושפי השחיתויות בגארדה שיכנה (משטרת אירלנד) וחלקה של הטנשטה (סגנית ראש ממשלת אירלנד) פרנסס פיצג'רלד בה. פיאנה פול, מפלגת האופוזיציה הראשית, שהייתה בהסכם תמיכה (confidence-and-supply) עם פיאנה פול, איימה להגיש הצעת אי-אמון בפיצג'רלד. מהלך כזה עלול היה למוטט את הממשלה ולהוביל לעריכת בחירות כלליות. אף על פי שהיו אלו ימים של מבוי סתום, נמנע המשבר לאחר שפיצג'רלד התפטרה כדי למנוע בחירות, שרוב המדינה לא הייתה מעוניינת בהם בשל האפשרות של סיכון עמדתה של אירלנד בדיונים על הברקסיט. זמן קצר לאחר מכן מינה ורדקר את מנהיג פינה גייל לשעבר ויריבו, שר החוץ סיימון קובני כטנשטה החדש. הוא גם מינה את הת'ר המפריז כשרת העסקים, המייזמים והיוזמה ואת ג'וזפה מגידן כשרת התרבות המורשת והגיילטאכט בחילופי גברי בזעיר אנפין.
2019
ב-24 בינואר 2019, אמר ורדקר בריאיון ליורוניוז שהוא עומד איתן בנוגע לכך שהגבול בין צפון אירלנד לאירלנד צריך להיות גבול פתוח ללא מכס ותחנות גבול, וכינה את הברקזיט מהלך של נזק עצמי שלא הושקעה בו מספיק מחשבה. הוא גם אמר שהטכנולוגיה שהובטחה על ידי תומכי הברקזיט לפתור את נושא הגבול "עדיין לא קיימת".
2020
ב-14 בינואר 2020 ביקש ורדקר את פיזור הדאל אירן, ונשיא אירלנד מייקל היגיניס אישר את בקשתו והבחירות נקבעו ל-8 בפברואר. בבחירות הפסידה פינה גייל 12 מושבים והייתה למפלגה השלישית בגודלה בדאל אירן לאחר פיאנה פול ושין פיין. במהלך מערכת הבחירות דחה ורדקר כל אפשרות של קואליציה בין פינה גייל לבין שין פיין, אף על פי ש"קואליציה רחבה" של פיאנה פול ופינה גייל עלתה כאפשרות. בכל אופן, ב-12 בפברואר הודה ורדקר בהפסדה של פינה גייל בבחירות ושככל הנראה הוא יהיה מנהיג האופוזיציה. הוא הוסיף שפינה גייל "מוכנה לוותר" כדי לאפשר לשין פיין, כמי שזכתה באחוז הקולות הגבוה ביותר, לקבל את ההזדמנות הראשונה להקים ממשלה. ב-20 בפברואר הוא הגיש את התפטרותו לנשיא היגינס, אך המשיך למלא את תפקידו כטישך עד להקמתה של ממשלה חדשה.
חיים אישיים
ביוני 2019, לציון יובל החמישים למהומות סטונוול, כלל המגזין הלהט"בי Queerty את ורדקר כאחד מ"האנשים החלוצים שבאופן פעיל הבטיחו שהחברה תמשיך לנוע לקראת שוויון, קבלה וכבוד לכל האנשים הקווירים".
קוסמודרום סבובודני
את אתר השיגור הפעיל חיל החלל של הצבא הרוסי עד לסגירתו בשנת 2007. העיר הסמוכה ביותר הייתה "סבובודני-18", שהפכה בהמשך לציולקובסקי.
ניסוי
אפשרות בקרה על הניסוי
וידוא שכל תנאי הניסוי, למעט ההתערבות הניסויית, יהיו זהים הן במערכת הניסוי והן במערכת הביקורת, אינה תמיד משימה קלה. בכימיה ובביוכימיה אין ויטרו קל יותר לעמוד בדרישה זו מאשר בניסוי בביוכימיה אין ויוו. בניסוי רפואי בבני אדם זה קשה עוד יותר. זאת משום שקל יותר לשלוט בדומם מאשר בחיות מעבדה ובחיות מעבדה מאשר באנשים. קשה לוודא שאנשים שמשתתפים בניסוי שומרים, למשל, על הרגלי תזונה מסוימים.
תקפות הגדרות ומודל
בתחום מדעי החברה הדרישה לבקרה מוחלטת על תנאי הניסוי עשויה לעיתים לבוא לידי סתירה עם האפשרות להגיע למסקנות ברורות כלשהן באשר להשערת המחקר, באשר היא מתייחסת לתנאים שאינם מבוקרים מטבעם. כאשר מבוצע ניסוי מבוקר מתוך השאיפה לבדוק השערה העובדת "באופן כללי", לניסוי עשוי להיות "תוקף פנימי" רב, במובן שהתוצאות בעלות תוקף בתנאים מבוקרים, בעוד שבאותה עת הניסוי חסר "תוקף חיצוני" כאשר מנסים ליישם את תוצאות הניסוי בחיי המציאות. אחת הסיבות לתופעה זו היא אפקט הות'ורן, סיבה אחרת היא כי השפעות של שיווי משקל חלקי אינן תקיפות בתנאים של שיווי משקל מלא.
הדגמה לברירת תאוריות
שיטת ניסוי המקובלת בעיקר בפיזיקה. במקרה בו יש להחליט איזו מבין שתי השערות סותרות על אודות חוקי הטבע היא ההשערה הנכונה, מבצעים פעולה שהתוצאה שלה מראה בבירור איזו מבין שתי ההשערות נכונה. לדוגמה: ניסוי רתרפורד הוא ביצוע של פעולה שמוכיח את קיום גרעין האטום וסותר את השערת אי קיום גרעין האטום.
ניסוי מבוקר דל משתתפים
שיטת ניסוי בבני אדם המקובלת כאשר קשה לגייס מדגם גדול, קרויה ABA. לתוצאות מחקר בשיטה זו יש כושר שכנוע טוב. אולם, היות ששיטת ניסוי זו צעירה יחסית, טרם פותחו הכלים לניתוח המובהקות הסטטיסטית שלה. בשיטה זו מחפים על המחסור במשתתפים על ידי עריכת תצפיות רבות על כל משתתף והתערבות מניפולטיבית בזמנים שונים, כך שכל משתתף משמש לעיתים בתור "קבוצת הניסוי" ולעיתים בתור "קבוצת הביקורת". המצב בו נלקחות תצפיות לפני ההתערבות קרוי מצב A והמצב בו נלקחות תצפיות אחרי ההתערבות קרוי B. השיטה קרויה ABA על אף שלמרבית הניסויים בה מתאים יותר לקרוא AB משום שמצב A אינו משוחזר בהם אחרי שמגיעים למצב B.
ניסויים טבעיים - תצפית השוואתית
ניסויים טבעיים מתבססים על תצפיות באשר למשתנים במערכת שאותה חוקרים, זאת תחת ניסיון לבנות מערכת לבקרת משתנים אלה. הניסוי נערך מבלי שהחוקר מבצע מניפולציה כלשהי בתופעה הנחקרת, זולת מדידת משתנים. בתנאים אלה מנסה החוקר לאסוף נתונים מן המערכת באופן שבו ניתן ללמוד על תרומתו היחסית של כל משתנה לתופעה ובמקרים שבהם משתנים מסוימים נותרים יציבים לאורך זמן ניתן ללמוד על השפעת משתנים אחרים. המידה שבה דבר זה אפשרי תלויה בקורלציה שבין המשתנים המסבירים בנתוני התצפית. כאשר לא קיימת קורלציה טובה בין המשתנים, ניתן להתקרב בניסויים טבעיים לרמת ודאות בתוצאות המתקבלת בניסויים מבוקרים. אולם לרוב, קיימת קורלציה כלשהי בין המשתנים, כך יורדת המהימנות של תוצאות הניסוי הטבעי ביחס למה שניתן היה להסיק מניסוי הנערך בתנאים מבוקרים. כמו כן, כיוון שניסויים טבעים מתרחשים בדרך כלל בסביבה לא מבוקרת, משתנים ממקורות שלא זוהו אינם נמדדים ולא מבוקרים ואלה עשויים "לזהם" את הנתונים הנמדדים ולגרום לאשליה של קורלציה ביניהם.
מחקר רב בשטחי מדע מסוימים הוא בעל אופי של ניסויים טבעים, כך למשל ניסויים בשדה הכלכלה, מדע המדינה, גאולוגיה, אקולוגיה, מטאורולוגיה ואסטרונומיה. לדוגמה, בשטח האסטרונומיה, כאשר מנסים לבדוק את ההשערה "שמשות הן ענני מימן הקורסים לתוך עצמם", ברור שלא ניתן להתחיל את הניסוי בכך שנפריח ענן מימן ענק ואז נמתין משך מספר מיליארדי שנה כדי לראות אם תיווצר שמש. עם זאת, על ידי תצפיות בענני מימן בשלבים שונים של קריסה וכן תצפית על מסקנות אחרות של השערה זו (לדוגמה, פליטת אור באורך גל מסוים משמשות קיימות), ניתן לאסוף נתונים הדרושים לצורך תמיכה בהשערה. דוגמה היסטורית לניסוי טבעי הייתה ההוכחה הראשונה במאה ה-17 כי אור איננו עובר ממקום למקום באופן מיידי, אלא במהירות שניתנת למדידה. תצפיות על הופעת הירחים של צדק הדגימו השהיית מה כאשר צדק היה מרוחק יותר מכדור הארץ, ביחס למועד הופעתם מאשר כאשר צדק היה קרוב יותר לכדור הארץ. תופעה זו הדגימה כי ההשהיה בהופעת הירחים היא ביחס ישר למהירות האור.
מחלף רהט
מחלף רהט הוא מחלף המחבר בין כביש 6 לכביש 40. הוא נקרא על שם העיר רהט הנמצאת בסמוך למחלף.
המערכת הגבישית האורתורומבית
בקריסטלוגרפיה, הַמַּעֲרֶכֶת הַגְּבִישִׁית הָאוֹרְתוֹרוֹמְבִּית היא אחת משבע המערכות הגבישיות.
לין בילארד
הכרה מקצועית ופרסים
עבור פעילותה למען קידום נשים במדע זכתה בפרס על שם אליזבת סקוט ב-2008, בפרס על שם ג'אנט נורווד ב-2011, ובפרס על שם פלורנס נייטינגייל דייוויד ב-2013
דב מגן
שירות בהעפלה
במהלך מלחמת העולם השנייה סייע מגן לבריטים בפעולות אימון של יוונים ויוגוסלבים שברחו מארצם. עם הקמת הפלי"ם ב־1943 ירד למחתרת ושימש כמאמן בשדות ים. עם תום המלחמה נשלח לאיטליה כדי לתאם שם בין אנשי "החבורה" לבין אנשי הפלי"ם.
עם פרוץ מלחמת העצמאות לקח חלק בתיקון והכשרת ספינות חיל הים הראשונות, לאחר מכן סייע בהקמת החברות שוהם וצים. לאחר השתתפות במלחמת סיני סייע רבות לעלייה ממרוקו עד 1960, אז, יצא למילואים.
רומן ואלכסנדרה זרצקי
ביוגרפיה
בעונת החלו האחים זרצקי להתחרות בתחרויות לבוגרים. הם סיימו במקום ה-15 באליפות אירופה, ובכך הבטיחו את השתתפותם באולימפיאדת טורינו (2006). במשחקים האולימפיים הגיעו למקום ה-22.
איתור מילות מפתח
בעיבוד מסמכים ותמונות
ניתן לראות באיתור מילות מפתח בתמונות מסמכים תת-בעיה של בעיית אחזור תמונות על בסיס תוכן (CBIR ). בהינתן שאילתה, המטרה היא לאחזר את המקרים הרלוונטיים ביותר של מילים מתוך אוסף של מסמכים סרוקים. השאילתה יכולה להיות מחרוזת טקסט (query-by-string keyword spotting) או תמונה של מילה (query-by-example keyword spotting).
צמח דוד
תוכן הספר
חלק זה נפתח בשנת א'רל"ה, בסיפור הצפת "שליש העולם" על ידי האוקיינוס, בתקופתו של קינן בן אנוש. סיומו של החלק השני בשנת 1592 בתיאור המלחמה בין האימפריה המוסלמית הטורקית לבין צבאות נוצריים. משפט הסיום של גנז הוא "עושה שלום במרומיו הוא יעשה שלום ביניהם ועל ישראל אמן". בחלק זה עושה המחבר שימוש גם בספירה הנוצרית, החל משנת 1 לספירה.
ויקטור צ'רנוב
שנים ראשונות
צ'רנוב נולד ב-1873 בעיירה הקטנה חוואלינסק במחוז סרטוב שברוסיה, למשפחה מבוססת. אביו, מיכאיל צ'רנוב, היה גזבר עובד מדינה, צאצא למשפחה של צמיתים משוחררים, ואמה, אנה לבית בולטוב, הייתה בת למשפחה אצילית ממוצא טטרי. אימו נפטרה בשנת 1875 וצ'רנוב ואחיותיו התחנכו על ידי האם החורגת. המשפחה חיה בהתחלה בנובואוזנסק ואחר כך בסרטוב, שוב בחבאלינסק ובקמישין. בשנת 1882 צ'רנוב התחיל ללמוד בגימנסיה בסראטוב. באותה תקופה הוא הכיר את מארק נתנסון והחל להתעניין בדעות מהפכנים ובמיוחד של נרודניקים. בשנת 1890 צ'רנוב נעצר על ידי השלטונות בפעם הראשונה. בשנת 1891 צ'רנוב עבר להמשך לימודים בטרטו. בהיותו בטרטו צ'רנוב בהשפעת האח הבכור התקרב לסטודנטים בעלי דעות מהפכניות. במהלך ביקוריו בסנקט פטרבורג צ'רנוב היוודע לוויכוחים ביו תומכי קרל מרקס לבין תומכי אידאולוגיה של נרודניה ווליה.
מפלגה סוציאל-רבולוציונית
צ'רנוב קיבל קשה את הידיעה שיונה אזף היה סוכן כפול. במשך שנים רבות הם היו קרובים וכאשר הנושא הוכח מעבר לכל ספק צ'רנוב החליט שהוא לא יכול להישאר חבר של וועד המרכזי של המפלגה. מעשית הוא עזב פוליטיקה, מספר שנים פעל רק בתחום הספרותי ובשנת 1911 נסע לאיטליה. תקופה מסוימת צ'רנוב שיתף פעולה עם מקסים גורקי בירחון ספרותי. עם תחילת מלחמת העולם הראשונה הוא חזר לפחיים הפוליטיים.
הילדים של ארנה
לאחר מותה של ארנה, חזר מר לג'נין בשנת 2002 וחיפש אחר הילדים שהשתתפו בקבוצת התיאטרון. הסרט מתאר את סיפור התבגרותם של חברי הקבוצה והפיכת רבים מהם מילדים חייכניים לנערים זועמים ולבסוף ללוחמים נחושים שרבים מהם נהרגו.
כנפתן ים-תיכוני
כנפתן ים-תיכוני או כנפתן שדי (שם מדעי: Mobula mobular; מכונה גם דג שטן ענק) הוא מין של דג סחוס ממשפחת הטחניים השייך לסוג כנפתן והוא המין הגדול ביותר בסוגו.
מאפיינים
זהו הגדול שבכנפתנים והוא מגיע לאורך 5.2 מטר ושוקל 1,000 ק"ג. הכנפתן בעל זוג אברות לצד עיניו, העוזרות לתעל את מזונו לפיו והוא בעל כנפיים גדולות הפונות אחורה וצבעם חום-שחור. הגוף חום עם עורף שחור ופס לבן מאחוריו והבטן לבנה. בקצה הגוף ישנו זנב דק וחד.
לוסי אטקינסון
קריירה
היא נסעה לרוסיה, שם התגוררה במשך שמונה שנים בסנט פטרסבורג כאומנת לבתו של הגנרל מיכאיל ניקולאביץ' מוראייב-וילנסקי. בשנת 1846 היא פגשה את תומאס ויטלם אטקינסון, שאיתו התחתנה בפברואר 1848 במוסקבה.
זמן קצר לאחר שעזבה את מוסקבה בתחילת מסעותיה, לוסי נכנסה להריון, ובנובמבר 1848, במוצב הצבאי הרוסי הקטן של קפל, שנמצא כיום במזרח קזחסטן, היא ילדה בן שהיא ותומאס קראו לו אלטאו ט. אטקינסון. שמו הפרטי, אלטו, הגיע מהרי Alatau הסמוכים ושמו השני Tamchiboulac הגיע ממעיין Tamshybulak בקפל שהתפרסם בזכות תכונות הריפוי שלו.
דרך ברושים וכוכב
דרך ברושים וכוכב (בהולנדית: Cypres bij sterrennacht) היא יצירה באמצעות צבע שמן משנת 1890 על ידי הצייר ההולנדי וינסנט ואן גוך. זוהי יצירתו האחרונה של ואן גוך בסן רמי דה פרובאנס. כיום, היצירה מוצגת במוזיאון קרולר מולר, אוטרלו, הולנד.
אודות היצירה
קט'לין פאוורס אריקסון סבורה כי ואן גוך המחיש את מותו הקרוב ביצירה. היא מבססת את טענה זו על כך שבצד שמאל של היצירה ישנו כוכב חדש שמאיר ומימין מופיע ירח בצורת סהר, כלומר הוא עתיד להיעלם בקרוב. בין הכוכב החדש לבין הירח המתמוגג חוצץ עץ ברוש, וחציצה זו נחשבת כ-"אובליסק של מוות". היא מייחסת את זוג המטיילים על הדרך כסמל להשתוקקותו של ואן גוך לחברות.
איום (תורת המשחקים)
בתורת המשחקים, איום לא אמין מתייחס לאיום שמבצע שחקן במשחקים סדרתיים הידוע כשחקן רציונלי, שלא יהיה זה לטובתו האישית להוציא לפועל. השחקן מבצע מהלך של איום מתוך תקווה שהאיום יילקח ברצינות, ואז לא יהיה צורך לבצעו. על מנת שאיום יהיה אמין במסגרת שיווי משקל כלשהו, בכל פעם שבו מגיעים לקודקוד שבו איום אמור להיות ממומש - האיום ימומש. שיווי משקל נאש יכול להסתמך על איומים לא אמינים, ואת אלו ניתן להסיר על ידי פעולה של אינדוקציה לאחור. בשיטה זו מסתכלים תחילה על המהלך האחרון של המשחק וקובעים מה הפעולה שצריך השחקן שמשחק אחרון לעשות על מנת למקסם את התועלת שלו. לאחר שנקבע מהלך זה, מסתכלים על המהלך הלפני אחרון וקובעים מהו המהלך שממקסם את התועלת עבור השחקן שמשחק אותו. באופן דומה ממשיכים וקובעים מהלכים עד שמגיעים למהלך הראשון. במהלך פעולה זו, מבטלים למעשה כל איום לא אמין של השחקנים, שכן פעולות לא אמינות אינן אופטימליות עבור אותו שחקן באותו תת-עץ. שיווי המשקל שנותר לאחר הסרת האיומים הלא אמינים נקרא שיווי משקל תת-משחקי משוכלל.
נושא רומח רכוב
נושאי רומח (באנגלית: Lancer) הם סוג של פרשים שהתקיימו בצבאות שונים בעולם מהעת העתיקה ועד תחילת המאה ה-20. כלי הנשק העיקרי של פרשים אלו, בדומה לנושאי רומח הרגליים, היה הרומח. בנוסף לרומח צוידו בדרך כלל גם בכלי ירייה קלים כגון אקדחים ונשק קל כמו חרבות.
דוד הופשטיין
ביוגרפיה
הופשטיין נפעם מהקמת מדינת ישראל, ופרסם שירים נרגשים בשבחה, אשר לא תאמו את הקו הרשמי של המשטר הסובייטי. לאחר מספר חודשים נעצר, נידון למאסר ונשלח למוסקבה. ממוסקבה הועבר למחנה מעצר בסיביר, שבו הוצא להורג ב-12 באוגוסט 1952.
טום
{{פירושונים|
כימיה - מונחים
__ללא_תוכן_עניינים__ להלן המונחים המקובלים בכימיה לפי סדר האלף-בית:
רוזי אודונל
טלוויזיה
בשנת 2012 התארחה למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 2015 התארחה בעונה השנייה של סדרת הדרמה "אימפריה" בתפקיד פייפר אולארי, בכיכובם של טרנס הווארד וטראג'י פ. הנסון.
בשנת 2022 ביצעה אודונל הופעת אורח בסדרת הדרמה-הקומית התקופתית "ליגה משלהן" של אמזון פריים; אשר מבוססת על הסרט באותו שם משנת 1992.
משפחה
אחיה של אודונל, דניאל אודונל, הוא פוליטיקאי חבר המפלגה הדמוקרטית המייצג את המחוז ה-69 של מנהטן. הוא הומוסקסואל ופעיל למען זכויות להט"ב. אודונל והשחקנית ברידג'ט מוינאהן ("אני, רובוט", "סקס והעיר הגדולה") הן בנות-דודות ממדרגה שלישית.
יורי סלזקין
יורי סלזקין (נולד ב-1956) הוא היסטוריון יהודי אמריקאי, פרופסור להיסטוריה רוסית באוניברסיטת קליפורניה בברקלי.
מבוך
מבוך הוא חידה הבנויה ממעברים מתפצלים, אשר על הפותר למצוא נתיב דרכה. המבוך שונה מן הלבירינת, שבו מסלול אחד בלבד, והוא לא נועד להקשות על מציאת הדרך בו. המבוך עשוי להיות בנוי חדרים המובילים לחדרים אחרים, כפי שמצוי לעיתים קרובות במשחקי תפקידים בסגנון מבוכים ודרקונים: במובן זה, החדרים מתפקדים כמעברים.
עקיבה אחרי הקיר
אלגוריתם העקיבה אחרי הקיר, הידוע גם בשמו חוק יד ימין או חוק יד שמאל, הוא האלגוריתם המפורסם ביותר לפתרון מבוכים. באמצעות הנחת ידך על הקיר והליכה באותו כיוון כל הזמן, מובטח להולך כי יגיע ליציאה האחרת, אם קיימת כזו, או יחזור לכניסה. בדרך זו יעבור ההולך על פני כל המבוך. השיטה מתאימה רק למבוך פשוט קשר. אם המבוך אינו פשוט קשר, השיטה לא תעזור למצוא את החלקים האחרים של קירות המבוך.
סיימון קוזנץ
סיימון סמית' קוזנץ (באנגלית: Simon Smith Kuznets; ברוסית: Са́ймон Кузне́ц; 30 באפריל 1901 – 8 ביולי 1985) היה כלכלן יהודי-אמריקאי מודרני. נחשב לאבי החשבונאות הלאומית אותה פיתח בשנת 1932. בשנת 1971 זכה בפרס נובל לכלכלה על "שפיתח גישה למדידת צמיחה כלכלית ותרם לתובנות והבנה של המבנה הכלכלי-חברתי, ולתהליך ההתפתחות."
אמנדה אמריקה דיקסון
ראשית חיים וחינוך
דייוויד דיקסון לקח על עצמו את החינוך של אמנדה. בבית סבתה הלבנה למדה לקרוא ולכתוב, דבר שהיה אסור חוקית לעבדים, למדה לנגן בפסנתר, לנה בחדר שינה מפואר וקיבלה שמלות ונעלים, בניגוד מוחלט לקרוביה המשועבדים. אמנדה למדה את כללי הנימוס החברתיים המתאימים למעמד החברתי של צד אביה במשפחה. היא למדה להתלבש בצורה צנועה ואלגנטית ואיך להציג את עצמה כליידי. אמנדה למדה גם מאביה כיצד לנהל עסקאות עסקיות באחריות וכיצד לשמור ולהגן על כספיה לאחר הנישואין.